*Príloha č. 2 Návrh „Kúpna zmluva“*

**Kúpna zmluva**

Uzavretá podľa § 409 a príslušných ustanovení Obchodného zákonníka č. 513/1991 Zb. v znení neskorších predpisov

**I.**

**Zmluvné strany**

* 1. **Kupujúci: Obec Jesenské**

Sídlo: Sobotská 10, 980 02 Jesenské

Zastúpený: Mgr. Gabriel Mihályi, PhD., starosta

Mobil: +421 918 471 689

E-mail: starosta@jesenske.sk

IČO: 00318833

DIČ: 2021230244

Bankové spojenie: Slovenská sporiteľňa, a.s. pobočka Jesenské

Číslo účtu vo formáte IBAN: SK42 0900 0000 0000 6894 3646

**1.2 Predávajúci: ........................**

Sídlo: .....................

Zastúpený: .....................

Telefón: ......................

E-mail: ……………………

IČO: .....................

###### DIČ: .....................

###### IČ DPH: .....................

Bankové spojenie: ......................

Číslo účtu vo formáte IBAN: ..................

*(ďalej len „predávajúci“ alebo „kupujúci“* *spolu ďalej len „zmluvné strany“ alebo jednotlivo „zmluvná strana“)*

**Preambula**

Táto Kúpna zmluva (*ďalej „Zmluva“)* je uzatvorená medzi Kupujúcim a Predávajúcim (úspešným uchádzačom) na základe výsledku verejného obstarávania na predmet zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Predmet Zmluvy bude spolufinancovaný z nenávratného finančného príspevku v rámci Integrovaného regionálneho operačného programu v kombinácii s vlastnými zdrojmi Kupujúceho, na základe Zmluvy o poskytnutí nenávratného finančného príspevku č. IROP-Z-302021K971-221-10 pre projekt s názvom „**Prístavba materská škola Óvoda Jesenské**“, kód výzvy IROP-PO2-SC221-2016-10.

**Článok II.**

**Predmet plnenia zmluvy**

1. Predmetom Zmluvy je dodávka rôzneho druhu vybavenia na predmet zákazky s názvom „**Vybavenie do 2 tried pre Materská škola – Óvoda Jesenské**“ vrátane jeho dopravy na miesto plnenia, inštalácie, uvedenia do prevádzky a základného predvedenia funkčnosti predávajúcim. Predávajúci sa zaväzuje dodať predmet tejto zmluvy v predpísanom množstve a podľa požadovanej špecifikácie, ktorá je bližšie uvedená v prílohe 1 Formulár cenovej ponuky a v štandardnej kvalite zodpovedajúcej všetkým technickým normám SR.
2. Kupujúci sa zaväzuje tento predmet zmluvy prevziať a zaplatiť zaň dohodnutú cenu podľa článku IV.
3. Kupujúci sa zaväzuje spolupôsobiť s predávajúcim.

**Článok III.**

**Miesto, čas a spôsob plnenia, sankcie, záruka**

1. Miesto plnenia zmluvy: Materská škola – Óvoda, ul. Školská 295, 980 02 Jesenské, okres Rimavská Sobota.
2. Presný dátum a čas dodania predmetu zmluvy si dohodne Predávajúci s Kupujúcim najmenej tri kalendárne dni vopred.
3. Čas/lehota plnenia zmluvy: do 6 týždňov odo dňa účinnosti kúpnej zmluvy a vystavenia objednávky. Objednávku Kupujúci vystaví najneskôr do 14 dní od nadobudnutia účinnosti Zmluvy.
4. Predávajúci zabezpečí na svoje náklady a riziko: nakládku každého tovaru, transport a poistenie tovarov počas transportu, vykládku tovarov za účasti zástupcu predávajúceho, sprevádzkovanie tovarov.
5. Kupujúci na svoje náklady a riziko zabezpečí vypratanie priestorov pre dodanie tovarov.
6. Predávajúci je povinný dodať tovar nezaťažený právom tretej osoby.
7. Kupujúci nadobudne vlastnícke právo k predmetu zmluvy dňom jeho prevzatia a podpísaním preberacieho protokolu alebo dodacieho listu.
8. Pre prípad nedodržania podmienok tejto zmluvy dohodli zmluvné strany nasledovné zmluvné pokuty:

* Za omeškanie predávajúceho s dodaním predmetu zmluvy je kupujúci oprávnený žiadať pokutu vo výške 0,03 % z hodnoty predmetu zmluvy za každý deň z omeškania. Zaplatením zmluvnej pokuty nezaniká nárok kupujúceho na prípadnú náhradu škody.
* Za omeškanie kupujúceho so zaplatením kúpnej ceny má predávajúci nárok na úrok z omeškania vo výške 0,03% z nezaplatenej ceny za každý deň omeškania.

1. Predávajúci zodpovedá za to, že každá časť tovaru bude dodaná podľa podmienok tejto zmluvy, a že počas záručnej doby bude mať vlastnosti dohodnuté v tejto zmluve ako aj obvyklé vlastnosti a bude spôsobilá na riadne používanie na účel, na ktorý je určená.
2. Záručná doba na tovar, resp. zariadenia tvoriace predmet plnenia tejto zmluvy je 24 mesiacov. Záručná doba začína plynúť odo dňa odovzdania príslušnej časti tovaru (jednotlivého zariadenia) a jej prevzatia kupujúcim. Počas tejto záručnej doby musí byť príslušná časť tovaru spôsobilá na zmluvný a bežný účel a zachová si počas tejto lehoty dohodnuté a obvyklé vlastnosti.
3. Zmluvné strany sa dohodli že kupujúci je oprávnený uplatňovať nároky z akejkoľvek vady kedykoľvek až do skončenia trvania záručnej doby.
4. Kupujúci sa zaväzuje, že prípadnú požiadavku na odstránenie vady uplatní bezodkladne po jej zistení písomne, e-mailom.
5. Záručná doba neplynie po dobu, po ktorú kupujúci nemôže užívať zariadenie pre jeho vady, za ktoré zodpovedá predávajúci.
6. Predávajúci znáša všetky náklady spojené s odstránením vád predmetu plnenia, najmä náklady na prácu spojenú s odstránením vád, náklady na obstaranie častí zariadenia, ktorými majú byť nahradené vadné časti predmetu plnenia a náklady na dopravu s tým súvisiacu.
7. Predávajúci sa zaväzuje v záručnej dobe tovaru v lehote 48 hodín od doručenia písomnej reklamácie začať s odstraňovaním vád na vlastné náklady. Uvedená lehota sa predlžuje o dni pracovného voľna a sviatky.

**Článok IV.**

**Kúpna cena a platobné podmienky**

1. Zmluvné strany dohodli cenu za dodanie predmetu zmluvy vo výške:

Cena bez DPH: ..................... eur

DPH 20%: ................... eur

Cena s DPH: ............. eur

slovom: ........................ v EUR s DPH

1. Cena za Tovar je určená na základe verejného obstarávania – zákazka s nízkou hodnotou. Táto cena je záväzná aj v prípade zmeny podmienok, za ktorých bola cena predložená.
2. Zmluvné strany jasne vyhlasujú, že cena stanovená v bod č. 1 tohto článku je cena pevná, odsúhlasená Predávajúcim na základe jeho odborne vykonaného zhodnotenia každej dodávanej položky, jej stavu a podmienok súvisiacich s dodávkou predmetu plnenia. Predávajúci prehlasuje, že neuplatní navýšenie ceny z dôvodu prípadného chybného výpočtu pri spracovaní ponuky, ako ani z dôvodu neznalosti stavu, podmienok a procesov potrebných pre vykonanie dodávky tovaru a jeho inštaláciu.
3. Kupujúci neposkytne predávajúcemu preddavky. Úhrada ceny diela bude vykonaná bankovým prevodom na základe predloženia faktúry za dodávku tovarov.
4. Lehota splatnosti vystavenej faktúry bude 60 dní od jej doručenia Kupujúcemu.
5. Podkladom pre úhradu za dodanie tovaru bude faktúra vystavená predávajúcim. Faktúra musí obsahovať náležitosti daňového dokladu a špecifikáciu ceny. Súčasťou faktúry musí byť dodací list alebo preberací protokol o odovzdaní a prevzatí predmetu plnenia podpísaný zástupcami oboch zmluvných strán.
6. Predávajúci bude vo faktúre účtovať DPH podľa právnych predpisov.
7. Faktúra musí mať všetky náležitosti v zmysle platnej legislatívy a musí byť podpísaná

zodpovednou osobou. Navyše musí obsahovať názov projektu „**Prístavba materská škola Óvoda Jesenské“.**

1. Zmluvné strany sa dohodli, že v prípade, ak faktúra Predávajúceho nebude obsahovať požadované náležitosti, je Kupujúci oprávnený vrátiť ju Predávajúcemu na opravu alebo doplnenie. V takom prípade sa plynutie lehoty splatnosti zastaví a nová lehota splatnosti začne plynúť odo dňa doručenia riadne a správne vystavenej faktúry Kupujúcemu.

**Článok V.**

**Vyššia moc**

1. Predávajúci a Kupujúci nie sú povinní plniť povinnosti podľa zmluvy počas doby trvania okolností, ktoré sú nezávislé od vôle zmluvných strán a ktoré vylučujú ich zodpovednosť v zmysle príslušných právnych predpisov. V prípade ak takéto okolnosti nastanú, Predávajúci je oprávnený predĺžiť termín vykonania predmetu plnenia a Kupujúci je oprávnený predĺžiť termín splatnosti ceny o dobu trvania takýchto okolností. Zmluvná strana, ktorá bola takýmito okolnosťami postihnutá, je povinná bezodkladne písomne informovať druhú zmluvnú stranu, v opačnom prípade nebude mať nárok na uplatnenie svojich práv podľa tohto odseku.
2. Ak sa plnenie tejto zmluvy stane nemožným do 2 mesiacov od vyskytnutia sa vyššej moci, zmluvná strana, ktorá sa bude chcieť odvolať na vyššiu moc, požiada druhú zmluvnú stranu o úpravu zmluvy vo vzťahu k tovaru, k cene a času plnenia. Ak nedôjde k dohode, môže zmluvná strana, ktorá sa odvolala na vyššiu moc odstúpiť od zmluvy. Účinky odstúpenia nastanú dňom doručenia oznámenia o odstúpení od zmluvy.

**Článok VI.**

**Odstúpenie od zmluvy**

1. V prípade podstatného porušenia tejto zmluvy zmluvnou stranou je druhá zmluvná strana oprávnená od tejto zmluvy odstúpiť bez zbytočného odkladu po tom, čo sa o tomto porušení dozvedela.
2. Ak porušenie zmluvných povinností zmluvnou stranou z tejto zmluvy znamená nepodstatné porušenie zmluvnej povinnosti, môže druhá zmluvná strana odstúpiť od zmluvy v prípade, že zmluvná strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá, ibaže táto skôr vyhlási, že svoj záväzok nesplní.
3. Kupujúci je oprávnený odstúpiť od tejto zmluvy, najmä ak predávajúci koná akýmkoľvek spôsobom v rozpore so zásadami poctivého obchodného styku, dopustí sa nekalosúťažného konania, koná v rozpore s právnymi predpismi na ochranu hospodárskej súťaže; alebo ak svojim konaním poškodzuje dobré meno a oprávnené záujmy kupujúceho.
4. Podstatným porušením zmluvy sa rozumie najmä:

* omeškanie predávajúceho s dodávkou tovarov o viac ako 30 dní;
* nedodržanie dohodnutého termínu na odstránenie vady tovarov;
* dodanie tovarov s neodstrániteľnou podstatnou vadou, ktorá bráni alebo by mohla brániť jeho riadnemu užívaniu,

1. Odstúpenie od zmluvy sa stáva účinným doručením písomného oznámenia o odstúpení druhej zmluvnej strane.
2. Pri odstúpení od zmluvy zo strany kupujúceho pre nedodržanie zmluvy zo strany predávajúceho sa uplatní nasledujúci postup:

a. Predávajúci vráti všetky čiastky zaplatené kupujúcim podľa tejto zmluvy.

b. Kupujúci vráti všetky položky dodané podľa tejto zmluvy.

1. Odstúpenie od zmluvy zo strany kupujúceho sa nedotýka práva na náhradu škody.
2. Odstúpením od zmluvy zmluva zaniká, keď je prejav vôle zmluvnej strany oprávnenej odstúpiť od zmluvy doručený druhej zmluvnej strane.
3. Odstúpením od tejto zmluvy zanikajú všetky práva a povinnosti zmluvných strán zo zmluvy. Odstúpenie od zmluvy sa však nedotýka nároku na náhradu škody vzniknutej porušením tejto zmluvy, nároku na zmluvnú pokutu alebo na úrok z omeškania.
4. Zmluvná strana, ktorej pred odstúpením od tejto zmluvy poskytla plnenie druhá zmluvná strana, toto plnenie vráti; pri peňažnom záväzku spolu s úrokmi vo výške 0,03% / deň. Ak vracia plnenie zmluvná strana, ktorá odstúpila od tejto zmluvy, má nárok na úhradu preukázateľných nákladov s tým spojených.

**Článok VII.**

**Osobitné ustanovenia**

* 1. Vzájomné vzťahy zmluvných strán, vyplývajúce z tejto zmluvy, pokiaľ nie sú upravené touto zmluvou sa riadia Obchodným zákonníkom Slovenskej republiky a všeobecne právnymi predpismi.
  2. Zmeny alebo doplnky k tejto zmluve môžu byť uskutočnené len písomnou formou ako dodatok k tejto zmluve.
  3. Ak Predávajúci mieni realizovať predmet plnenia aj prostredníctvom subdodávateľa, bezodkladne o tom informuje Kupujúceho. Podmienkou je, že subdodávateľ spĺňa podmienky § 32 ods. 1 ZVO a je oprávnený realizovať príslušnú časť predmetu plnenia o čom Predávajúci predloží Kupujúcemu čestné vyhlásenie. Uvedené platí aj pri doplnení či zmene subdodávateľa.
  4. Kupujúci vyžaduje, aby Predávajúci v zmluve najneskôr v čase jej uzavretie uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  5. Dodávateľ je povinný strpieť výkon kontroly /auditu/ overovania súvisiaceho s dodaním predmetu zákazky a to kedykoľvek počas platnosti a účinnosti predmetnej Zmluvy o poskytnutí NFP vykonávaný v súlade s príslušnými právnymi predpismi SR a EU oprávnenými osobami, v súlade s príslušnými právnymi predpismi SR a ES, a poskytnúť im všetku potrebnú súčinnosť.

**Článok VIII.**

**Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni obdržania kladného stanoviska k vyhodnoteniu verejného obstarávania poskytovateľom nenávratného finančného príspevku.
2. Táto zmluva je vyhotovená v 4 exemplároch, z ktorých Predávajúci obdrží 2 vyhotovenia a kupujúci 2 vyhotovenia.
3. Akékoľvek zmeny a/alebo doplnenia tejto zmluvy sa môžu vykonať iba na základe dohody obidvoch zmluvných strán, a to vo forme písomných a očíslovaných dodatkov k zmluve podpísaných oprávnenými zástupcami oboch zmluvných strán.
4. Pokiaľ táto Zmluva neustanovuje inak, budú sa vzájomné vzťahy zmluvných strán, ktoré vznikli na základe tejto zmluvy a ktoré v nej nie sú výslovne upravené, riadiť v zmysle § 262 ods. 1 Obchodného zákonníka príslušnými ustanoveniami Obchodného zákonníka a ostatnými všeobecne záväznými právnymi predpismi slovenského právneho poriadku.
5. Zmluvné strany sa dohodli, že na rozhodovanie všetkých sporov, ktoré medzi nimi vzniknú z právneho vzťahu vzniknutého na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy, je daná právomoc súdov Slovenskej republiky, príslušným na rozhodovanie uvedených sporov je Krajský súd v Banskej Bystrici.
6. Zmluvné strany sa dohodli, že všetky práva a povinnosti vyplývajúce z tejto zmluvy zaväzujú aj právnych nástupcov ktorejkoľvek zo zmluvných strán.
7. Zmluvné strany týmto vyhlasujú, že s obsahom tejto zmluvy súhlasia, a že vyjadruje ich slobodnú a vážnu vôľu, čo potvrdzujú prostredníctvom svojich oprávnených zástupcov, ktorí zmluvu podpísali.

**Príloha č. 1 Formulár cenovej ponuky.**

V Jesenskom, dňa ...............

**Kupujúci Predávajúci**

................................................ ..........................................

**Mgr. Gabriel Mihályi, PhD.**  ..................................

Starosta obce